கேள்வி: வீ. செந்தில்வேலு முதலியார் பற்றி தகவல் சொல்.
பதில்: வீ. செந்தில்வேலு முதலியார் சித்தாந்தம், திருமுறை நூல்கள் பலவற்றைப் பதிப்பித்து வெளியிட்டார். சைவ சித்தாந்த அட்டாவதானியாக விளங்கிய இவர், திருமுறைப் பதிப்பாளர், திருப்பணி அறச்செல்வர் என்றெல்லாம் பாராட்டப் பெற்றார்.
கேள்வி: வீ. செந்தில்வேலு முதலியார் - பிறப்பும் இளமையும் குறித்து விரிவாக சொல்லுங்கள்.
பதில்: சென்னை மயிலாப்பூர், ''சர்க்கரை'' எனும் கோத்திரத்தைச் சார்ந்தவர்கள் வாழ்ந்துள்ளனர். அம்மரபில் வாழ்ந்த வீராச்சாமி- காமாட்சி அம்மையாருக்குப் புதல்வராய் 1842 ஆம் ஆண்டு இவர் பிறந்தார். இளம்பருவத்தில் பள்ளிக் கல்வியை முடித்த அவர், கண்ணியல் தேர்வு எழுதி, சென்னைக் கோட்டையில் இராணுவக் கணக்கராகப் பணியாற்றினார். பணியாற்றிக் கொண்டே, காஞ்சிபுரம் ''ஏகாம்பர சிவயோகிகள்''என்பாரிடம் சைவசித்தாந்தமும், திருமுறைகளும் கற்றுக்கொண்டார்.
கேள்வி: வீ. செந்தில்வேலு முதலியார் - இயற்றிய நூல்கள் பற்றி நீங்கள் என்ன அறிந்துள்ளீர்கள்?
பதில்: # இராமாயணச் சுருக்கம் # பாரதச் சுருக்கம் # திருப்போரூர் சந்நிதிமுறை விரிவுரை ஆகிய நூல்களையும், # திருக்கோவையார் # திருமுருகாற்றுப்படை ஆகிய நூல்களுக்குப் பதவுரையையும், # தழுவக் குழைந்தீசர் இரட்டைமணிமாலை # பாலாம்பிகை தோத்திரம் ஆகிய செய்யுள் நூல்களையும் படைத்துள்ளார்.
கேள்வி: வீ. செந்தில்வேலு முதலியார் - பாராட்டுகள் பற்றி தகவல் சொல்.
பதில்: திருவாவடுதுறை ஆதீனம், திருப்பனந்தாள் காசிமடம் ஆகிய மடாலயங்களில் பாராட்டும், பரிசும் பெற்றுள்ளார். திருமுறைப் பணிகள் பல ஆற்றியுள்ளதால் தமிழறிஞர்கள் இவரைத் ''திருமுறைச் செல்வர்'' என்று போற்றியுள்ளார்கள்.
கேள்வி: வீ. செந்தில்வேலு முதலியார் - இறப்பு பற்றி நீங்கள் என்ன அறிந்துள்ளீர்கள்?
பதில்: தமிழ் மொழிக்கும் சைவ சமயத்திற்கும் புத்துயிர் தந்த அறிஞர் செந்தில்வேலு முதலியார், தமது 69 ஆவது வயதில் 1911 ஆம் ஆண்டு காலமானார்.